Diari Oficial de la Generalitat Valenciana


Sumari del DOGV 9116, del 29-06-2021 (2021/7129)

Sol·licitud d'ofertes per a l'adquisició, a títol onerós, d'un immoble per a la ubicació de la Residència per a l'Acolliment General d'Infància i Adolescencia, de vint places, a la ciutat de València o a les comarques de l'Horta.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9116

Data del DOGV
:   29-06-2021

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2021/7129


Data del document
:   18-06-2021

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Anunci

Descriptors 

:   * Vicepresidència i Conselleria d'Igualtat i Polítiques Inclusives
    * contracte administratiu

Sol·licitud d'ofertes per a l'adquisició, a títol onerós, d'un immoble per a la ubicació de la Residència per a l'Acolliment General d'Infància i Adolescencia, de vint places, a la ciutat de València o a les comarques de l'Horta. [2021/7129]  
La Vicepresidència i Conselleria d'Igualtat i Polítiques Inclusives està interessada en l'adquisició, de conformitat amb el que es disposa en la Llei 14/2003, de 10 d'abril, de patrimoni de la Generalitat, d'un immoble per a la ubicació de la residència per a l'acolliment general d'infància i adolescència de 20 places a la ciutat de València o en municipis situats a les comarques de l'Horta.  
  
1. Requisits de l'immoble  
Situació: l'immoble haurà d'estar situat en l'àrea metropolitana de València o comarques de l'Horta, en un lloc ben comunicat per transport públic.  
Ubicació: haurà d'estar integrat en el sòl urbà consolidat i amb espais urbans immediats apropiats per a aquesta mena de recursos que tinguen integrats una xarxa de recursos educatius, sanitaris, d'oci i esportius.  
Se situarà preferentment en la planta baixa, amb no més de dues plantes sobre la baixa. Les plantes sota rasant no poden albergar estades destinades als usuaris. Les plantes del semisoterrani, que apareixen a conseqüència de l'anivellament de terrenys inclinats, podran albergar estades destinades a usuaris sempre que les seues finestres a l'exterior puguen situar-se com a mínim ocupant la franja longitudinal del terç central entre forjats de les citades planta.  
Les vies d'accés seran accessibles als vehicles de serveis públics amb una amplària lliure mínima de 5 metres i una capacitat portant de 2.000 quilos per metre quadrat. La ubicació de l'immoble haurà de permetre l'ús assistencial o ser compatible amb altres usos preponderants.  
  
Superfície en metres quadrats: entre 620 € 700 m² de superfície útil.  
- Condicions generals:  
Corredors: els corredors tindran una amplària lliure mínima d'1,05 metres.  
Accessos: l'edifici tindrà accés directe des de la via pública. En el cas de situar-se dins d'una parcel·la, reculat de l'entrada d'aquesta des de la via pública, haurà de disposar d'un itinerari des d'aquest accés fins a l'entrada de l'immoble.  
Altura lliure interior: l'altura lliure mínima entre sol i sostre, mesurat verticalment, en les zones destinades a usuaris serà de 2,50 metres, admetent-se una altura lliure mínima de 2,30 metres en banys i corredors.  
Ventilació i il·luminació: la ventilació i il·luminació de les estades destinades a les persones acollides serà sempre natural i directa a l'exterior, o al celobert de dimensions legalment establides. Per a il·luminació, la superfície de buit serà d'1/10 de la superfície útil del recinte que il·lumina. Per a ventilació, els buits anteriors seran practicables en 1/3 de la seua superfície.  
Seguretat d'utilització i accessibilitat: l'immoble complirà amb el Decret 65/2019, de 26 d'abril, del Consell, de regulació de l'accessibilitat en l'edificació i en els espais públics i el Document Bàsic SUA, Seguretat d'Utilització i Accessibilitat.  
- Condicions específiques:  
L'edifici permetrà una distribució per zones: zona d'administració, zona de serveis generals, zona d'atenció residencial, zona d'atenció especialitzada i zona d'esbarjo, d'acord amb l'articulat, 52, 53, 54 de l'Ordre de 19 de juny de 2003.  
Dormitoris: els dormitoris seran individuals o dobles, comptarà com a mínim amb 10 dormitoris dobles i 1 individual, la superfície útil mínima dels recintes, sense incloure l'espai per a emmagatzematge, serà de 6 m² en habitacions individuals i 11 m² en habitacions dobles. No seran en cap cas un pas obligat a altres dependències, excepte lavabos d'ús personal dels usuaris del dormitori. Almenys un dormitori serà accessible.  
Banys: haurà de disposar de banys suficients integrats per vàter, lavabo, dutxa o banyera. La dotació mínima serà de quatre banys. Els banys d'ús col·lectiu, hauran d'estar compartimentats i diferenciats per sexes. El nombre de lavabos adaptats serà de dos ajustats a les normes vigents en matèria d'accessibilitat. La dotació serà independent dels banys del personal del centre.  
Sales:  
Una sala d'estar destinada a la realització d'activitats pedagògiques i lúdiques, lectura, música, televisió, jocs, etc.  
Així mateix, comptarà amb espais en condicions adequades per a l'estudi, bé en els mateixos dormitoris o en una sala específica per a tal fi.  
També haurà de comptar amb una sala pròxima a la zona de dormitoris per al personal educatiu i d'atenció directa en torn de nit.  
Una sala per al desenvolupament d'estudis, entrevistes, tractaments i activitats col·lectives.  
Una dependència per a la prestació d'assistència social, psicològica o pedagògica o de tractament individual.  
Preferentment zona d'atenció, esbarjo i esport. Comprén els espais interiors i exteriors de l'immoble destinats a activitats d'oci, esport i esbarjo.  
Menjador: comptarà amb un menjador comú i diferenciat de la resta de dependències.  
Instal·lacions: haurà de justificar el compliment dels següents aspectes:  
Electricitat: electricitat complirà el vigent Reglament Electrotècnic per a baixa tensió, regulat en el Reial decret 842/2002, de 2 d'agost, i les instruccions tècniques complementàries que li siguen aplicables.  
  
Calefacció: disposarà d'un sistema de calefacció que complisca les condicions mínimes de temperatura i confort establides en la normativa i reglaments en vigor sobre instal·lacions tèrmiques en els edificis. Aquest sistema haurà de ser capaç de mantindre aquestes condicions en totes les dependències de les persones usuàries.  
Subministrament d'aigua: comptarà amb subministrament d'aigua potable de la xarxa general pública. Disposaran de servei de proveïment d'aigua calenta sanitària en els lavabos, dutxes, banys, cuines, oficis o qualsevol altra dependència destinada a les persones usuàries, mitjançant un sistema general i centralitzat.  
Sanejament: l'abocament de les aigües residuals es realitzara al sistema integral de sanejament o directament al domini públic hidràulic, aigües superficials o subterrànies de la conca hidrogràfica corresponent, quan no existeix xarxa de clavegueram públic. Aquesta última estarà dimensionada adequadament a l'ús definit i disposarà de la corresponent autorització de la indicada subministradora hidrogràfica.  
Ascensors: els immobles que tinguen dues plantes per damunt de la planta baixa hauran de comptar amb un ascensor, que complirà amb els mínims establits en la normativa vigent sobre accessibilitat i eliminació de barreres arquitectòniques.  
Telefonia: disposarà d'instal·lació telefònica amb l'exterior amb una línia que podrà ser utilitzada pels usuaris, amb comptador o sense.  
Connexió a internet: disposarà de connexió a internet amb cobertura completa per mitjà de xarxes cablejades i sense fils.  
Protecció contra la legionel·losi: la xarxa de proveïment i distribució d'aigua freda i calenta haurà d'estar adequada a la normativa vigent sobre prevenció de brots de legionel·la, preveient que les seues instal·lacions des de l'escomesa fins a l'usuari suporten el preceptiu xoc tèrmic.  
  
Viabilitat d'ús: ús per a residència d'acolliment general de la infància i adolescència.  
Estat de conservació: l'estat general d'acabats de l'edifici ha de ser adequat, les instal·lacions tindran un correcte funcionament, tant les de sanejament, lampisteria i electricitat, com les de climatització, ventilació i il·luminació. Haurà de tindre una distribució en espais fàcilment adaptable a les necessitats de les persones acollides, per a reduir el cost de les obres d'adequació i temps per a començar amb l'ús.  
  
Tipologia: edificació amb alt grau d'il·luminació i ventilació.  
Oferta econòmica: a l'efecte de valorar les propostes presentades s'adjuntarà oferta econòmica amb l'IVA i sense.  
  
2. Informació i contacte:  
Dependència: Secretaria General Administrativa. Servei de Modernització, Gestió Patrimonial i Assumptes Generals.  
Domicili: c/ Democràcia 77, Ciutat Administrativa 9 d'Octubre- Torre 3  
Telèfon: 539 716 692  
Adreça electrònica: modernizacion\_uagopk@lzp.iz  
  
3. Termini per a realitzar propostes  
Set dies hàbils a comptar des de l'endemà de la publicació d'aquest anunci en el Diari Oficial de la Generalitat Valenciana.  
  
València, 18 de juny de 2021.- El sotssecretari de la vicepresidència i Conselleria d'Igualtat i Polítiques Inclusives: Daniel Mestre Cañón.